1. **ᓇᓗᓇᐃᔭᐅᑎ**

|  |  |  |  |  |  |
| --- | --- | --- | --- | --- | --- |
| ᐃᖅᑲᓇᐃᔮᑉ # | ᐃᖅᑲᓇᐃᔮᖅ | | ᐊᖓᔪᖅᑳᑉ ᐃᓂᖓ | | ᑮᓇᐅᔭᓕᕆᔨᓄᑦ ᓇᓗᓇᐃᒃᑯᑎ |
| ᑕᑯᓗᒍ ᐃᓱᐊᓃᑦᑐᖅ | ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ | | ᑕᑯᓗᒍ ᐃᓱᐊᓃᑦᑐᖅ | | ᑕᑯᓗᒍ ᐃᓱᐊᓃᑦᑐᖅ |
| ᒥᓂᔅᑕᐅᕕᒃ | | ᐊᕕᑦᑐᖅᓯᒪᓂᖅ | | ᓄᓇᓖᑦ | ᓇᒥ |
| ᐋᓐᓂᐊᖅᑐᓕᕆᓂᖅ | | ᑕᑯᓗᒍ ᐃᓱᐊᓃᑦᑐᖅ | | ᑕᑯᓗᒍ ᐃᓱᐊᓃᑦᑐᖅ | ᑕᑯᓗᒍ ᐃᓱᐊᓃᑦᑐᖅ |

1. **ᐱᔾᔪᑕᐅᔪᖅ**

|  |
| --- |
| **ᐱᔾᔪᑎᓪᓗᐊᑕᐅᔪᖅ ᐃᖅᑲᓇᐃᔮᒧᑦ, ᐃᓗᐊᓂ ᑎᑎᕋᖅᓯᒪᔪᑦ ᐃᓱᐊᓂᓗ ᐃᓘᓐᓈᒍᑦ ᖃᓄᐃᓐᓂᐅᔪᑦ.** |
| ᐊᑖᓂ ᑐᑭᒧᐊᑦᑎᑦᓯᓂᖓᑦᑕ ᐊᐅᓚᑦᓯᔨᐅᑉ ᐃᓄᓐᓄᑦ ᐋᓐᓂᐊᖅᑐᓕᕆᓂᕐᒥᒃ, ᑖᒃᑯᐊ ᐋᓐᓂᐊᓯᐅᖅᑏᑦ ᑐᕌᒐᖃᖅᑐᑦ ᓴᐳᔾᔨᓂᕐᒥᒃ ᐋᓐᓂᐊᖅᑐᓂᕆᓂᕐᒨᖓᔪᓂᒃ ᐅᐸᓗᖓᐃᔭᐅᑎᓂᒃ ᖃᐅᔨᒪᔭᐅᑎᑦᓯᓗᑎᒃ ᐋᓐᓂᐊᑦᑕᐃᓕᒪᓂᕐᒥᒃ ᖃᓄᐃᓐᖏᑦᓯᐊᕐᓂᖏᓐᓂᓪᓗ ᓄᓇᓕᓖᑦ, ᐃᓚᒌᑦ, ᐃᒻᒥᒃᑰᖓᔪᓪᓗ ᐃᓄᐃᑦ ᕿᒥᕐᕈᓂᒃᑯᑦ ᐱᕙᓪᓕᐊᓂᕐᒥᒃ, ᐋᓐᓂᐊᖅᑐᓕᕆᓂᕐᒥᒃ, ᑮᓇᐅᔭᓕᕆᓂᕐᒥᒃ ᐃᓅᓯᕐᒨᖓᔪᓂᓪᓗ, ᓇᓗᓇᐃᔭᐃᓂᕐᒥᓪᓗ ᐊᑦᑕᕐᓇᕈᓐᓇᖅᑐᓂᒃ; ᖃᐅᔨᒪᔭᐅᑎᑦᓯᓂᖅ ᐋᓐᓂᐊᓂᒃ ᐊᐃᑦᑑᑕᐅᒍᓐᓇᖅᑐᓂᒃ ᐊᐅᓚᑕᐅᒍᓐᓇᕐᓂᖏᓐᓂᒃ ᐃᓄᓕᒻᒥ; ᑲᑐᔾᔨᖃᑎᑖᖅᐸᓪᓕᐊᓂᖅ ᖃᐅᔨᒪᔪᒻᒪᕆᓐᓂᒃ ᑐᑭᓯᓂᐊᕐᓂᕐᒥᓪᓗ; ᐃᑲᔪᕐᓂᖅ ᐱᕙᓪᓕᐊᑎᑕᐅᓂᖏᓐᓄᑦ ᐊᑐᐊᒐᐃᑦ ᐊᐅᓚᔾᔭᒋᐊᕐᓂᕐᒧᓪᓗ ᐸᕐᓇᐅᑏᑦ ᓄᓇᓕᓐᓂ; ᓂᐱᒋᔭᐅᓗᓂᓗ ᐋᓐᓂᐊᖅᑐᓕᕆᓂᕐᒧᑦ. |

1. **ᐃᓗᓕᖏᑦ**

|  |
| --- |
| **ᓇᓗᓇᐃᔭᐃᒋᑦ ᖃᓄᖅ ᐃᖅᑲᓇᐃᔮᖅ ᐃᑲᔪᖅᓯᓂᖃᕐᒪᖔᖅ ᐊᑦᑐᐃᓂᖃᕐᒪᖔᖅ ᑎᓯᐅᔪᒥᒃ.** |
| ᐃᓗᓕᓪᓗᐊᑕᕆᔭᐅᔪᖅ ᐊᖓᔪᖅᑳᒧᑦ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐊᑐᐃᓐᓇᐅᑎᑦᓯᓂᖅ ᐊᐅᓚᑦᓯᓂᕐᓘᓐᓃᑦ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐋᓐᓂᐊᓯᐅᖅᑎᓄᑦ ᐊᐅᓚᔾᔭᒋᐊᕈᑕᐅᔪᓂᒃ. ᐱᔨᑦᓯᔾᓗᐊᑕᖅᑕᑎᑦ ᓄᓇᓖᑦ ᐋᓐᓂᐊᖅᑐᓕᕆᓂᕐᒥᓪᓗ. ᐱᕈᖅᐸᓪᓕᐊᖃᑎᒌᓐᓂᕐᒥᒃ ᐊᑐᖅᓱᑎᒃ, ᐊᑐᐃᓐᓇᐅᑎᑦᓯᕙᑦᑐᑦ, ᑐᑭᒧᐊᑦᑎᑦᓯᑦᓱᑎᒃ ᐊᐅᓚᑦᓯᑦᓱᑎᓪᓗ ᐃᓄᓕᕆᐊᖑᒋᐊᓕᓐᓂᒃ ᑲᓱᖅᑎᑦᓯᕙᑦᓱᑎᓪᓗ ᐃᓄᓐᓂᒃ ᓄᓇᓕᓐᓂ ᐃᑲᔪᕈᓐᓇᖅᑐᓄᑦ. ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᑕᑯᓐᓇᖅᑐᖅ ᐋᓐᓂᐊᖅᑐᓕᕆᓂᕐᒥᒃ ᐊᐅᓚᓂᒻᒪᕆᐅᑎᓪᓗᒍ ᑎᒥᒧᑦ, ᐃᓱᒪᒧᑦ, ᑕᕐᓂᒃᑯᑦ ᐊᒻᒪᓗ ᐃᓅᓯᒃᑯᑦ ᖃᓄᐃᓐᖏᑦᓯᐊᕐᓂᕐᒥᒃ.  ᑖᓐᓇ ᐃᖅᑲᓇᐃᔮᖅ ᐃᑲᔪᖅᑐᐃᓂᖃᕐᓂᐊᖅᑐᖅ ᑲᔪᓯᑦᓯᐊᖅᑐᓂᒃ ᓈᒻᒪᓈᖅᓯᒪᔪᓂᓪᓗ ᐊᐅᓚᓂᖏᓐᓂᒃ ᐃᓗᓕᖅᑐᔪᖅ ᐃᓄᓐᓅᖓᔪᖅ ᐋᓐᓂᐊᖅᑐᓕᕆᓂᕐᒧᑦ ᐱᔨᑦᓯᕐᓂᐅᔪᖅ, ᐊᐅᓚᔾᔭᒋᐊᕈᓐᓇᕐᓗᓂᓗ ᓄᓇᓕᓐᓄᑦ ᑭᓐᖒᒪᒋᔭᐅᔪᓄᑦ ᐋᓐᓂᐊᑦᑕᐃᓕᒪᓂᕐᒨᖓᔪᓄᑦ. ᐱᓕᕆᓂᖃᕐᓗᓂ ᐋᓐᓂᐊᖅᑐᓕᕆᓂᐅᑉ ᐃᓗᐊᓂ, ᐃᖅᑲᓇᐃᔮᖅ ᐃᑲᔪᖅᑐᐃᓂᖃᖅᐸᑦ ᐋᓐᓂᐊᑦᑕᐃᓕᒪᓂᖏᓐᓂᒃ ᖃᓄᐃᓐᖏᑦᓯᐊᕐᓂᖏᓂᓪᓗ ᐃᓄᐃᑦ, ᐃᓚᒌᑦ, ᑲᑎᒪᐅᖅᑐᑦ, ᓄᓇᓕᓖᑦ, ᐃᓅᖃᑎᒌᑦ ᐊᐅᓚᓂᐅᔪᓪᓗ. ᐃᖅᑲᓇᐃᔮᖅ ᖃᐅᔨᒪᔭᐅᑎᑦᓯᓲᖑᕗᖅ ᐋᓐᓂᐊᑦᑕᐃᓕᒪᓂᕐᒨᖓᔪᓂᒃ ᐊᑐᖅᓱᓂ ᐅᑯᓇᓐᖓᑦ ᐅᐸᓗᖓᐃᔭᐅᑎᓂᒃ: ᐋᓐᓂᐊᑦᑕᐃᓕᒪᓂᕐᒥᒃ ᑐᓴᐅᒪᔭᐅᑎᑦᓯᓂᖅ; ᐋᓐᓂᐊᑦᑕᐃᓕᒪᓂᖅ ᐊᒻᒪᓗ ᓱᑕᐃᑦᑕᐃᓕᒪᓂᖅ ᐊᒻᒪᓗ ᐋᓐᓂᖅᑐᓕᕆᓂᕐᒥᒃ ᓴᐳᔾᔨᓂᖅ; ᐋᓐᓂᐊᖅᑐᓕᕆᓂᕐᒨᖓᔪᓂᒃ ᒪᑭᒪᑦᓯᓂᖅ ᐅᖃᐅᓯᖃᖅᐸᓪᓗᓂ ᖃᓄᐃᓐᖏᑦᓯᐊᕐᓂᕐᒨᖓᔪᓂᒃ ᓄᓇᓕᓐᓄᑦ.  ᐃᖅᑲᓇᐃᔮᖅᑖᖅᑐᖅ ᐃᑲᔪᖅᑐᐃᓂᐊᖅᑐᖅ ᐃᓄᓕᕆᐊᖑᔪᓂᒃ ᖃᓄᖅᑑᕈᑎᖃᖅᑎᓪᓗᒋᑦ ᖃᓄᐃᓐᓂᕐᒥᓂᒃ ᐃᓱᒫᓘᑎᖏᓐᓂᒃ ᐃᓕᓐᓂᐊᖅᑎᑕᐅᓂᒃᑯᑦ ᓴᐳᔾᔨᓂᒃᑯᓘᓐᓃᑦ, ᐊᐅᓚᑦᓯᓂᒃᑯᑦ, ᖃᐅᔨᓴᕐᓂᒃᑯᑦ ᐊᐅᓚᑦᓯᓂᒃᑯᓪᓗ ᐃᓱᒫᓘᑕᐅᔪᒥᒃ ᑐᓐᖓᕕᖃᕐᓗᑎᒃ ᓄᓇᕗᒻᒥ ᑲᓇᑕᒥᓗ ᑎᑭᐅᒪᔭᕆᐊᓕᓐᓂᒃ. ᑕᒪᓐᓇ ᐊᓚᒡᒐᐃᑦᑐᒻᒪᕆᒻᒥᒃ ᐊᑲᐅᓈᖅᓯᒪᔪᒥᓪᓗ ᐊᑦᑐᐃᓂᖃᕐᓂᐊᖅᑐᖅ  ᐃᖅᑲᓇᐃᔮᖅ ᐃᑲᔪᕐᓂᖃᖅᑐᖅ ᐱᕙᓪᓕᐊᑎᑕᐅᓂᖏᓐᓄᑦ ᐊᑐᐊᒐᐃᑦ ᐋᓐᓂᐊᖅᑐᓕᕆᓂᕐᒥᒃ ᖃᐅᔨᒪᔭᐅᑎᑦᓯᓂᕐᒧᑦ ᐊᒻᒪᓗ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᐱᕙᓪᓕᐊᑎᑦᓯᓂᕐᒥᓪᓗ ᖃᐅᔨᒪᔭᐅᑎᑦᓯᓂᕐᒥᒃ ᐊᐅᓚᓂᐅᔪᓂᒃ ᑲᔪᓯᑎᑕᐅᓂᐊᖅᑐᓂᒃ ᓄᓇᓕᓕᓐᓂ.  ᐃᖅᑲᓇᐃᔮᖅ ᐃᑲᔪᕐᓂᖃᓲᖅ ᓄᐊᑦᓯᔪᖃᖅᑎᓪᓗᒍ ᐃᓄᓐᓂᒃ ᐋᓐᓂᐊᖅᑐᓕᕆᓂᕐᒨᖓᔪᓄᑦ ᑲᑎᖅᓱᕆᐊᓕᓐᓄᑦ ᓄᓇᓕᓐᓂ ᐊᑐᓲᖑᑦᓱᑎᓪᓗ ᓯᐊᒻᒪᖅᑎᑐᐃᓐᓇᕆᐊᓕᓐᓅᖓᔪᓂᒃ ᓇᓗᓇᐃᔭᐃᑦᓱᑎᒃ ᐱᕙᓪᓕᐊᑎᑦᓯᑦᓱᑎᓪᓗ ᐃᖏᕐᕋᓂᐅᔪᓂᒃ ᑎᑭᐅᑎᓯᒪᔪᓂᒃ ᐋᓐᓂᐊᖅᑐᓕᕆᓂᕐᒧᑦ ᓯᕗᓪᓕᐅᔾᔭᐅᔪᓂᒃ ᓄᓇᓕᓐᓂ.  ᑖᓐᓇ ᑐᕌᖓᔪᖅ ᐃᓐᓇᐅᑎᐅᓂᖅᓴᓄᑦ ᐋᓐᓂᐊᖅᑐᓕᕆᓂᕐᒧᑦ ᐃᖅᑲᓇᐃᔮᖅ ᐃᖅᑲᓇᐃᔮᖅᑖᖅᑐᕐᓗ ᑎᒍᒥᐊᕐᓂᐊᖅᓱᓂ ᐊᐅᓚᑦᓯᓂᕐᒥᒃ ᐊᑐᐃᓐᓇᐅᑎᑦᓯᓂᕐᒥᓪᓗ ᑐᕋᐃᓐᓇᖅᑐᒥᒃ ᐊᖓᔪᖅᑳᖑᓂᕐᒥᒃ ᓄᓇᓕᓐᓂ ᐋᓐᓂᐊᖃᕐᓇᖏᑦᑐᓕᕆᔨᓄᑦ, ᑭᒍᑎᓕᕆᔨᓄᑦ ᐊᓯᖏᓐᓄᓪᓗ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᐃᖅᑲᓇᐃᔮᓕᓐᓄᑦ, ᐱᓕᒻᒪᑦᓯᒪᔪᓄᑦ ᐃᓕᓐᓂᐊᕐᓂᕐᒧᓪᓗ. |

1. **ᑎᒍᒥᐊᖅᑕᖏᑦ**

|  |
| --- |
| **ᓇᓗᓇᐃᔭᕐᓗᒋᑦ ᑎᒍᒥᐊᖅᑕᓪᓗᐊᑕᐅᔪᑦ ᑐᕌᒐᕆᔭᐅᔪᓪᓗ ᐱᔭᕇᖅᑕᐅᒐᔭᕆᐊᖏᑦ ᐃᖅᑲᓇᐃᔮᑉ ᐃᓗᐊᓂ. ᐊᖓᔪᖅᑳᖑᓂᕐᒨᖓᔪᑦ, ᓇᓗᓇᐃᔭᕐᓗᒋᑦ ᐊᑖᓃᑦᑐᑦ ᐃᖅᑲᓇᐃᔮᑦ ᑎᑭᐅᑎᔭᐅᒍᒪᔪᑦ ᓇᓗᓇᐃᔭᖅᑕᐅᓯᒪᑦᓱᑎᒃ ᑕᕝᕘᓇ ᑲᔪᓯᑎᑕᐅᕙᑦᑐᑦ.** |
| ᐊᖓᔪᖅᑳᕆᔭᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᑐᕌᒐᖃᖅᑐᖅ ᐋᓐᓂᐊᖅᑐᓕᕆᓂᕐᒥᒃ ᖃᐅᔨᒪᔭᐅᑎᑦᓯᓂᕐᒥᒃ ᐃᒫᒃ:   * ᑐᑭᒧᐊᑦᑎᑦᓯᓂᖅ ᐊᐅᓚᔾᔭᒋᐊᕈᑕᐅᔪᓂᒃ ᓇᓗᓇᐃᔭᖅᓯᒪᔪᓄᑦ ᐋᓐᓂᐊᖅᑐᓕᕆᓂᕐᒧᑦ ᐃᓱᒫᓘᑕᐅᔪᓄᑦ ᐊᑐᕐᓗᓂ ᐃᓗᓕᖅᑐᔪᒥᒃ ᑲᑎᓯᒪᔪᓂᒃ ᐋᓐᓂᐊᖅᑐᓕᕆᓂᕐᒧᑦ ᐅᐸᓗᖓᐃᔭᐅᑎᓂᒃ ᐅᖃᐅᓯᖃᕐᓗᑎᒃ ᐊᔾᔨᐅᓐᖏᑦᑐᓂᒃ ᑭᓐᖒᒪᒋᔭᐅᔪᓂᒃ ᐊᒻᒪᓗ ᐱᕈᖅᐸᓪᓕᐊᑎᑦᓯᓗᑎᒃ ᐃᒻᒥᒃᑯᑦ, ᐃᓚᒌᓄᑦ, ᑲᑎᒪᐅᖅᑐᓄᑦ, ᓄᓇᓕᓐᓄᑦ ᐊᒻᒪᓗ ᐊᐅᓚᓂᐅᔪᑦ ᑲᒪᔨᖏᓐᓂᒃ * ᑲᑐᔾᔨᖃᑎᖃᕐᓂᖅ ᓄᓇᓕᓐᓂᒃ ᐊᓯᖏᓐᓂᓪᓗ ᑎᒍᒥᐊᖅᑎᐅᔪᓂᒃ ᐊᐅᓚᑦᓯᓗᑎᒃ ᐃᓘᓐᓇᐃᓐᓅᖓᔪᒥᒃ ᕿᒥᕐᕈᓂᕐᒥᒃ ᓄᓇᓕᓐᓂᒃ ᑐᑭᓯᓂᐊᕐᓂᖃᕐᓗᑎᒃ CHDC−ᑯᓐᓂᒃ (ᐊᑑᑎᕕᖃᖅᐸᑦ) * ᓄᐊᑦᓯᓂᖅ ᑲᑎᖅᓱᖅᓯᒪᔪᓂᒃ ᐋᓐᓂᐊᖅᑐᓕᕆᓂᕐᒧᑦ ᓇᓗᓇᐃᔭᕈᑕᔪᓂᒃ ᐊᑐᕐᓂᕐᓗ ᑐᓴᖅᑕᐅᔪᓂᒃ ᑐᓴᐅᒪᑎᓪᓗᒋᑦ ᓄᓇᓖᑦ ᖃᓄᐃᓐᖏᑦᓯᐊᕐᓂᕐᒨᖓᔪᓄᑦ ᐃᓱᒫᓘᑕᐅᔪᓄᑦ * ᑲᑐᔾᔨᖃᑎᖃᕐᓂᖅ ᐊᕕᑦᑐᖅᓯᒪᔪᓂ ᓯᕗᓕᖅᑎᓂᒃ ᐱᔾᔪᑎᖃᖅᑐᓂᒃ/ᐅᕝᕙᓗ ᐱᕙᓪᓕᐊᑎᑦᓯᓂᖅ ᑐᓂᐅᖅᑲᐃᓂᕐᓗ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᑐᓴᕋᑦᓴᓂᒃ ᖃᓄᐃᒋᐊᕈᑕᐅᓗᑎᒃ ᓄᓇᓕᓐᓂ ᖃᓄᐃᓐᖏᓯᐊᕐᓂᕐᒧᑦ ᐃᓱᒫᓘᑕᐅᔪᑦ * ᐃᑲᔪᖅᑐᐃᓂᖅ CHDC-ᒥᒃ ᐊᐅᓚᑦᓯᑎᓪᓗ ᐸᕐᓇᑕᐅᓯᒪᔪᓂᒃ ᐊᒥᓱᓅᖓᔪᑦ ᐃᓄᓐᓄᑦ ᐋᓐᓂᐊᖅᑐᓕᕆᓂᕐᒧᑦ ᐊᓯᔾᔨᕐᓂᐅᔪᓂ ᓄᓇᓕᓐᓄᑦ * ᐃᑲᔪᖅᑐᐃᓂᖅ ᓄᓇᓕᓐᓂᒃ ᐊᑐᓕᖅᑎᑦᓯᓂᒃᑯᑦ ᐋᓐᓂᐊᖅᑐᓕᕆᓂᕐᒥᒃ ᑐᓴᐅᒪᔭᐅᑎᑦᓯᓂᕐᒧᑦ ᐅᐸᓗᖓᐃᔭᐅᑎᓂᒃ ᑐᓐᖓᕕᖃᖅᑐᓂᒃ ᐋᑐᕚᒥ ᑎᓕᓯᔾᔪᑕᐅᔪᓂᒃ ᐋᓐᓂᐊᖅᑐᓕᕆᓂᕐᒥᒃ ᑐᓴᐅᒪᑎᑦᓯᓂᕐᒥᒃ ᐃᒫᒃ: ᓇᓗᓇᐃᔭᐃᓂᖅ ᐅᐸᓗᖓᐃᔭᐅᑎᓂᒃ ᐊᓯᔾᔨᕐᓂᕐᒨᖓᔪᓂᒃ ᐱᔭᕆᐊᑭᒃᑲᓐᓂᕈᑕᐅᒍᓐᓴᖅᑐᓂᒃ ᓄᓇᓕᓐᓄᑦ ᖃᓄᐃᓐᖏᓯᐊᕐᓂᕐᒨᖓᓂᖅᓴᓂᒃ ᓂᕈᐊᖅᐸᓪᓗᑎᒃ * ᑲᑐᔾᔨᖃᑎᖃᕐᓂᖅ ᓄᓇᓕᓐᓂᒃ ᐃᑲᔪᕐᓗᒋᑦ ᑎᒍᒥᐊᕐᓂᖏᓐᓄᑦ ᑲᔪᓯᑎᑦᓯᓂᖏᓐᓄᑦ ᐱᕚᓪᓕᑎᑦᓯᓂᖏᓐᓄᓘᓐᓃᑦ ᖃᓄᐃᑦᒃᑕᐃᓕᒪᓂᕐᒥᓂᒃ ᖃᐅᔨᒪᓕᖅᐸᓪᓕᐊᓂᒃᑯᑦ, ᐊᐅᓚᑦᓯᒍᓐᓇᕐᓂᒃᑯᑦ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᑲᑐᔾᔨᖃᑎᒋᓗᒍ CHDC * ᑐᑭᓯᓂᖅ ᐊᑐᖃᑦᑕᕐᓂᕐᓗ ᐃᓄᓐᓄᑦ ᒪᓂᒪᑎᑦᓯᓂᕐᒧᑦ ᐅᐸᓗᖓᐃᔭᐅᑎᓂᒃ ᖃᐅᔨᒪᔭᐅᑎᒋᐊᒃᑲᓐᓂᕐᓗᒋᑦ ᐋᓐᓂᐊᖅᑐᓕᕆᓂᕐᒧᑦ ᐃᓱᒫᓘᑕᐅᔪᑦ ᐊᓯᔾᔨᖁᓪᓗᒋᑦ ᐱᐅᓯᕆᔭᐅᕙᑦᑐᑦ * ᕿᒥᕐᕈᓂᖅ ᑐᓴᐅᒪᑎᑦᓯᓂᕐᓗ ᓯᕗᓕᖅᑎᓂᒃ ᑕᖅᑳᓂᒃ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᖃᐅᔨᒪᔭᐅᑎᑦᓯᓂᒃᑯᑦ ᐃᖏᕐᕋᔪᓂᒃ ᓂᐱᒋᔭᐅᓗᑎᒃ ᐋᖅᑭᒋᐊᖅᑕᐅᓂᖏᓐᓄᑦ ᐃᖏᕐᕋᑎᑕᐅᔪᑦ   ᐊᖓᔪᖅᑳᖓᑦ ᓄᓇᓕᓐᓂ ᐋᓐᓂᐊᖅᑐᓕᕆᔨᒃᑯᑦ ᐊᑐᓲᖅ ᑐᓐᖓᕕᒋᔭᐅᔪᓂᒃ ᓄᖅᑲᖓᑎᑦᓯᓂᕐᒥᒃ ᓴᐳᔾᔨᓂᕐᒥᓪᓗ ᐊᑐᓲᖑᑦᓱᓂᓗ ᐊᐅᓚᓂᐅᔪᓂᒃ ᒥᑭᓪᓕᑎᕈᒪᓪᓗᒋᑦ ᐊᑑᑎᓂᖏᑦ ᖃᓂᒻᒪᓰᑦ ᓱᑕᐃᔭᕐᓂᐅᔪᓪᓘᓐᓃᑦ ᐊᒻᒪᓗ ᐊᑦᑐᐃᓂᖏᓐᓂᒃ ᓄᓇᓕᓐᓂᒃ ᐃᒫᒃ:   * ᐃᓕᑕᖅᓯᓂᖅ ᓂᕈᐊᕐᓂᕐᓗ ᑖᒃᑯᓇᓐᖓᓪᓗᐊᖅ ᓴᐳᔾᔨᒍᑕᐅᔪᓂᒃ * ᐃᑲᔪᕐᓂᖅ ᓄᓇᓕᓐᓂᒃ ᓇᓗᓇᐃᔭᐃᑎᓪᓗᒋᑦ ᐊᑦᑕᕐᓇᑐᐃᓐᓇᕆᐊᓕᓐᓂᒃ ᐋᓐᓂᐊᕐᓂᕐᒧᑦ, ᐊᒻᒪᓗ ᑐᓴᐅᒪᓗᑎᒃ ᖃᓄᖅᑑᕈᑎᖃᕈᓐᓇᕐᓗᑎᒃ ᓴᐳᑎᒋᐊᕐᓂᕐᒧᑦ ᓴᐳᔾᔨᓂᕐᒧᓪᓗ ᐋᓐᓂᐊᓂᕐᒨᖓᔪᓂᒃ * ᐊᑐᕐᓂᖅ ᐋᓐᓂᖅᑎᑐᐃᓐᓇᕆᐊᓕᓐᓂᒃ ᒥᑭᓪᓕᑎᕆᓂᕐᒧᑦ ᑐᓐᖓᕕᐅᔪᓂᒃ ᑐᓴᐅᒪᑎᓪᓗᒋᑦ ᓄᓇᓖᑦ ᖃᓄᖅ ᒥᑭᓪᓕᑎᕆᒍᓐᓇᕐᒪᖔᑕ ᐲᔭᐃᒍᓐᓇᕐᒪᖔᑕᓘᓐᓃᑦ ᐊᑦᑕᕐᓇᑐᐃᓐᓇᕆᐊᓕᓐᓂᒃ ᐊᔾᔨᒌᓐᖏᑦᑐᓂᒃ ᐃᓗᓕᕆᔭᐅᔪᓂ * ᐃᓚᐅᑎᓐᓂᖅ ᑲᑐᔾᔨᖃᑎᒌᓐᓂᒃᑯᑦ, ᐃᓂᖅᑎᕆᒋᐊᖃᑎᒌᓐᓂᒃᑯᑦ ᐊᒻᒪᓗ ᑲᑐᔾᔨᖃᑎᒌᓐᓂᒃᑯᑦ ᖃᓄᐃᒋᐊᕈᑎᖃᕐᓗᑎᒃ ᐊᑦᑕᕐᓇᑐᐃᓐᓇᕆᐊᓕᓐᓂᒃ ᓇᓗᓇᐃᔭᖅᑕᐅᓯᒪᔪᓂᒃ ᓄᓇᓕᓐᓄᑦ ᓴᐳᑎᒋᐊᕐᓂᕐᒥᓪᓗ ᐅᖃᐅᓯᖃᕐᓗᑎᒃ ᓴᐳᔾᔨᓂᕐᒨᖓᔪᓂᓪᓗ * ᑲᑐᔾᔨᖃᑎᖃᕐᓂᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᑲᑎᒪᔨᕋᓛᓂᒃ, ᕼᐋᒻᒪᓚᒃᑯᓐᓂᒃ, ᐃᓕᓐᓂᐊᕐᕕᓐᓂᒃ, ᒐᕙᒪᒃᑯᓐᓂ ᑎᒥᐅᔪᓂᒃ, ᓄᓇᓕᓐᓂ ᑎᒥᐅᔪᓂᒃ ᐃᖅᑲᓇᐃᔭᖃᑎᐅᔪᓂᓪᓗ ᑲᔪᓯᑎᑕᐅᓗᑎᒃ ᐋᓐᓂᐊᓯᐅᖅᑏᑦ ᐱᔨᑦᓯᕋᐅᑎᖏᑦ * ᑲᑐᔾᔨᖃᑎᖃᕐᓂᖅ ᓄᓇᓕᓐᓂᒃ, ᓄᓇᓕᓐᓂ ᐋᓐᓂᐊᕕᒻᒥᒃ, ᐊᕕᑦᑐᖅᓯᒪᔪᓂ CDC−ᑯᓐᓂᒃ ᐅᕝᕙᓗ ᐊᓪᓚᕝᕕᖓᓐᓂᒃ CMOH ᑲᔪᓯᑎᑦᓯᓗᑎᒃ ᑲᐴᕆᓂᕐᒥᒃ ᐋᓐᓂᐊᑦᑕᐃᓕᒪᔾᔪᑎᓄᑦ ᓄᓇᓕᓐᓂ * ᐊᑑᑎᓂᖅ ᓯᐊᒻᒪᑐᐃᓐᓇᕆᐊᓕᓐᓅᖓᔪᓂᒃ ᑐᓐᖓᕕᐅᔪᓂᒃ ᓲᕐᓗ ᕿᒥᕐᕈᓂᖅ, ᖃᐅᔨᓴᕐᓂᖅ ᐊᒻᒪᓗ ᐃᓕᓐᓂᐊᑎᑦᓯᓂᖅ ᐅᖃᖃᑎᖃᓚᐅᕐᓗᑎᒃ CDC−ᒥᒃ, ᐊᕕᑦᑐᖅᓯᒪᔪᓂ ᓯᐊᒻᒪᑐᐃᓐᓇᕆᐊᓕᓐᓂᒃ ᐋᓐᓂᐊᓕᕆᔨᒥᒃ, ᐊᕕᑦᑐᖅᓯᒪᔪᓂ ᐊᕙᑎᓕᕆᔨᒥᒃ ᐋᓐᓂᐊᖅᑐᓕᕆᓂᕐᒨᖓᔪᓄᑦ (ᐅᕝᕙᓗ ᑎᓕᔭᐅᓯᒪᔪᒥᒃ) ᐊᒻᒪᓗ ᐊᓪᓚᕝᕕᖓᓐᓂᒃ CMOH−ᑯᑦ * ᐃᓚᐅᑎᓐᓂᖅ ᖃᓂᒻᒪᑦᓯᒪᔪᓂᒃ ᖃᐅᔨᓴᕐᓂᕐᒧᑦ ᑕᐃᒫᒃ ᑎᓕᔭᐅᓯᒪᓂᒃᑯᑦ ᐊᖓᔪᖅᑳᒥᓐᓄᑦ, ᐊᕕᑦᑐᖅᓯᒪᔪᓂ CDC, ᐊᕕᑦᑐᖅᓯᒪᔪᕐᔪᐊᓂ CDC ᐅᕝᕙᓗ CMOH   ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐱᓕᕆᖃᑎᖃᓲᖅ ᐱᕈᖅᐸᓪᓕᐊᑎᑦᓯᑦᓱᓂ ᓄᓇᓕᓐᓂ ᑲᒪᒍᓐᓇᖅᑐᓂᒃ ᐃᒫᒃ:   * ᐱᓕᕆᖃᑎᖃᕐᓂᒃᑯᑦ ᓄᓇᓕᓐᓂᒃ, ᐊᓯᖏᓐᓂᒃ ᖃᐅᔨᒪᔪᒻᒪᕆᓐᓂᒃ, ᑎᒥᐅᔪᓂᒃ ᐊᕕᑦᑐᖅᓯᒪᓂᐅᔪᓂᓪᓗ ᓇᓗᓇᐃᔭᐃᓗᑎᒃ ᑭᓐᖒᒪᒋᔭᐅᔪᓂᒃ, ᓴᓐᖏᓂᐅᔪᓂᒃ ᐊᑐᐃᓐᓇᐅᔪᓂᓪᓗ ᐃᑲᔪᖅᓯᔪᑦᓴᓂᒃ. * ᐊᐅᓚᑦᓯᓂᖅ ᐊᐅᓚᔾᔭᒋᐊᕐᓂᕐᒥᒃ ᐃᑲᔪᖅᓯᒍᑕᐅᑦᓱᑎᒃ ᑕᓪᓕᒪᓂᒃ ᓯᕗᓪᓕᐅᑎᔭᐅᔪᓂᒃ ᐅᑯᓄᖓ ᔭᑲᕌᑕᒥ ᓇᓗᓇᐃᖅᓯᓂᐅᔪᒥ Jakarata Declaration ᐃᒪᐃᓐᓂᐊᕐᓗᑎᒃ: ᖃᐅᔨᒪᑎᑦᓯᓂᖅ ᐃᓅᓯᒃᑯᑦ ᑎᒍᒥᐊᕐᓂᕐᒥᒃ ᐋᓐᓂᐊᖅᑐᓕᕆᓂᕐᒥᒃ; ᐱᕚᓪᓕᑎᓪᓗᒋᑦ ᐋᓐᓂᐊᖅᑐᓕᕆᓂᒃᑯᑦ ᐱᕙᓪᓕᐊᓂᐅᔪᑦ; ᐊᖏᓪᓕᒋᐊᕐᓗᒋᑦ ᑲᑐᔾᔨᖃᑎᒌᓐᓂᐅᔪᑦ ᐋᓐᓂᐊᖅᑐᓕᕆᓂᕐᒥᒃ ᑐᓴᐅᒪᑎᑦᓯᓂᕐᒧᑦ; ᐊᒥᓱᓐᖑᖅᑎᒋᐊᕐᓗᒋᑦ ᑎᒍᒥᐊᖅᑐᑦ ᓄᓇᓕᓐᓂ; ᐊᑦᓱᖐᓂᕐᓗ ᐃᖏᕐᕋᔾᔪᑎᑦᓴᓂᒃ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒥᒃ ᑐᓴᐅᒪᔭᐅᑎᑦᓯᓂᕐᒥᒃ. * ᐊᑐᕐᓂᖅ ᓄᓇᓕᓐᓂ ᐱᕙᓪᓕᐊᑎᑦᑎᓯᓂᕐᒧᑦ ᑐᓐᖓᕕᐅᔪᓂᒃ ᐃᓚᐅᑎᑦᓯᓂᕐᒧᑦ ᓄᓇᓕᓐᓂ ᑐᑭᓯᓂᐊᕐᓂᖃᕐᓂᒃᑯᑦ; ᐃᓕᑕᖅᓯᓂᖅ ᐱᕈᖅᐸᓪᓕᐊᑎᓯᓂᕐᓗ ᓄᓇᓖᑦ ᐊᑐᐃᓐᓇᐅᓂᖓᓐᓂᒃ ᐃᓚᐅᑎᓐᓂᕐᒧᑦ; ᐊᑐᕐᓂᖅ ᓴᓐᓂᖏᓂᖅᑖᑎᑦᓯᓂᕐᒧᑦ ᐅᐸᓗᖓᐃᔭᐅᑎᓂᒃ; ᑐᑭᓯᓂᐊᖅ ᑲᑎᒪᐅᖅᑐᓄᑦ ᐊᐅᓚᓂᐅᔪᓂᒃ ᑲᔪᓯᑦᓯᐊᖅᑐᒥᓪᓗ ᐊᑐᕐᓂᑦ ᐊᐅᓚᑦᓯᓂᐅᒍᓐᓇᖅᑐᓂᒃ ᐃᑲᔪᖅᑐᐃᒍᑎᒋᓗᒋᑦ ᓄᓇᓕᓐᓂ ᖃᓄᐃᓐᖏᓯᐊᕐᓂᕐᒧᑦ ᐱᕙᓪᓕᐊᓂᐅᔪᓂᒃ; ᐱᕕᖃᖅᑎᑦᓯᓂᒃ ᓄᓇᓕᓐᓂᒃ ᐃᓚᐅᑎᒍᓐᓇᕐᓂᕐᒥᒃ ᖃᓄᖅᑑᕈᑎᖃᕐᓗᑎᒃ ᐃᓱᒫᓘᑎᒋᔭᖏᓐᓄᑦ, ᐊᒻᒪᓗ; ᐃᑲᔪᕐᓂᖅ ᓄᓇᓕᓐᓂᒃ ᐃᑲᔪᖅᓯᔭᐅᒍᑎᒍᓐᓇᖅᑕᖏᓐᓄᑦ ᐋᓐᓂᐊᖅᑐᓕᕆᓂᕐᒧᑦ ᐃᓱᒫᓘᑎᒋᔭᖏᓐᓄᑦ; ᐊᒻᒪᓗ * ᐃᑲᔪᖅᑐᕐᓂᖅ ᓄᓇᓕᓐᓂᒃ ᑎᑭᐅᑎᑎᓪᓗᒋᑦ ᐃᑲᔪᖅᑐᐃᒍᓐᓇᖅᑐᓄᑦ ᐊᐅᓚᔾᔭᒋᐊᕈᑎᖃᖅᑎᓪᓗᒋᑦ ᐋᓐᓂᐊᖅᑐᓕᕆᓂᕐᒧᑦ ᐃᓱᒫᓘᑎᒋᔭᖏᓐᓂᒃ * ᐊᔭᐅᖅᑏᑦ ᑲᑎᒪᔨᕋᓛᖏᓐᓄᑦ ᐃᓚᒋᔭᐅᓗᓂ ᐱᕙᓪᓕᐊᑎᑦᓯᓂᕐᒧᑦ, ᐊᑐᓕᖅᑎᑦᓯᓂᕐᒧᑦ ᐊᒻᒪᓗ ᑲᔪᓯᔪᒥᒃ ᕿᒥᕐᕈᓂᕐᒧᑦ ᐋᓐᓂᐊᖅᑐᓕᕆᓂᕐᒧᑦ ᑐᓴᐅᒪᐅᔾᔪᑎᓂᒃ (ᐱᖃᓯᐅᑎᑦᓱᑎᒃ ᓄᑕᖅᑲᕗᑦ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᑐᓴᐅᒪᐅᔾᔪᑏᑦ) * ᐃᑲᔪᖅᑐᐃᓂᖅ ᓄᓇᓕᓐᓂᒃ ᐱᕙᓪᓕᐊᑎᑦᓯᑎᓪᓗᒋᑦ ᓇᒻᒥᓂᖅ ᓂᐱᒋᔭᒥᓐᓂᒃ * ᐊᑑᑎᓂᖅ ᑐᓐᖓᕕᐅᔪᓂᒃ ᐃᓅᓯᕐᒨᖓᔪᓂᒃ ᐋᖅᑭᒋᐊᕈᑎᓂᒃ ᐃᑲᔪᖅᑐᐃᒍᑎᒋᓗᒋᑦ ᓄᓇᓕᓐᓂᒃ ᓇᒻᒥᓂᖅ ᐊᐅᓚᔾᔭᒋᐊᕈᑎᖃᓐᖏᑦᑐᓂᒃ * ᐱᓕᕆᐊᖃᖏᓐᓇᕐᓂᖅ ᐱᕈᖅᐸᓪᓕᐊᑎᑦᓯᓂᕐᒥᒃ ᐋᓐᓂᐊᖅᑐᓕᕆᓂᕐᒥᒃ ᑐᓴᐅᒪᔭᐅᑎᑦᓯᓂᕐᒥᒃ ᐋᓐᓂᐊᖅᑐᓕᕆᔨᓄᑦ ᐊᒻᒪᓗ ᓄᓇᓕᓐᓂ ᑲᑐᔾᔨᖃᑕᐅᔪᓄᑦ * ᐱᓕᕆᖃᑎᖃᕐᓂᖅ ᓄᓇᓕᓐᓂᒃ ᕿᒥᕐᕈᓂᒃᑯᑦ ᖃᓄᐃᓕᖓᓂᖏᓐᓂᒃ ᐋᓐᓂᐊᖅᑐᓕᕆᓂᕐᒧᑦ ᐊᐅᓚᓂᐅᔪᓂᒃ ᐊᒻᒪᓗ ᐊᐅᓚᔾᔭᒋᐊᕈᑕᐅᔪᓂᒃ * ᐃᓚᐅᑎᓐᓂᖅ ᑲᔪᓯᑎᑕᐅᓂᖏᓐᓄᑦ ᐋᓐᓂᐊᖅᑐᓕᕆᓂᕐᒧᑦ ᐱᔨᑦᓯᕋᐅᑏᑦ ᖃᖓᑦᑕᖅᑎᑕᐅᓯᒪᔪᓕᓐᓄᑦ ᓄᓇᓕᓐᓄᑦ   ᐊᑑᑎᒍᓐᓇᖅᑐᓄᑦ ᐅᖄᓚᐅᑎᒃᑯᑦ ᑲᑎᒪᓂᕐᒥᒃ ᑲᓲᒪᖃᑎᖃᕐᓂᒃᑯᓪᓗ CHC ᐊᖓᔪᖅᑳᖓᓐᓂᒃ ᐋᓐᓂᐊᖅᑐᓕᕆᓂᕐᒨᖓᔪᓄᑦ  ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᕿᒥᕐᕈᓲᖅ, ᐸᕐᓇᓲᖅ, ᐊᑐᓕᖅᑎᑦᓯᓲᖅ ᕿᒥᕐᕈᓲᖑᑦᓱᓂᓗ ᐋᓐᓂᐊᖅᑐᓕᕆᓂᕐᒧᑦ ᐊᐅᓚᓂᐅᔪᓂᒃ ᐃᒫᒃ:  ᐊᑑᑎᓂᖅ ᐋᓐᓂᐊᓯᐅᖅᑏᑦ ᐊᐅᓚᓂᖓᓐᓂᒃ (ᕿᒥᕐᕈᓂᖅ, ᐸᕐᓇᓐᓂᖅ, ᐊᑐᓕᖅᑎᑦᓯᓂᖅ, ᖃᐅᔨᓴᕐᓂᕐᓗ) ᓇᓗᓇᐃᔭᕐᓗᒋᑦ ᑭᓐᖒᒪᒋᔭᐅᔪᑦ, ᐱᕙᔾᓕᐊᑎᓪᓗᒋᑦ ᐊᐅᓚᓂᐅᔪᑦ/ᐱᔨᑦᓯᕋᐅᑏᑦ, ᐊᑐᓕᖅᑎᑕᐅᓗᑎᒃ ᐋᓐᓂᐊᖅᑐᓕᕆᓂᕐᒧᑦ ᐊᐅᓚᓂᐅᔪᑦ/ᐋᓐᓂᐊᒨᖓᔪᓂᒃ ᓴᐳᔾᔨᓂᕐᒧᑦ ᐅᐸᓗᖓᐃᔭᐅᑏᑦ ᐱᖃᓯᐅᑎᑦᓱᑎᒃ ᐊᑐᖅᑕᐅᓂᖏᑦ ᓈᒻᒪᓈᖅᓯᒪᔪ ᐃᑲᔪᖅᓯᒍᑎᑦᓴᐃᑦ ᐊᐅᓚᓂᐅᔪᓪᓗ ᑲᔪᓯᑎᑦᓯᓂᕐᒧᑦ ᑐᓴᕋᑦᓴᓂᒃ  ᐊᐅᓚᑦᓯᓂᖅ ᕿᒥᕐᕈᓂᕐᒥᒃ ᐃᓕᓐᓂᐊᑎᑦᓯᓂᕐᒧᓪᓗ ᐊᐅᓚᓂᐅᔪᓂᒃ ᓄᓇᓕᓐᓂ (ᐊᐅ ᖁᕝᕙᓯᓐᓂᖓᓂᒃ ᖃᐅᔨᓴᕐᓃᑦ, ᓂᕿᑦᓯᐊᕙᓕᕆᓃᑦ, ᓱᑲᖃᕐᓂᕐᒥᒃ ᖃᐅᔨᓴᕐᓂᖅ, ᐊᓯᖏᓪᓗ) ᐊᒻᒪᓗ ᑐᓂᕐᕈᑎᖃᕐᓂᖅ ᐃᓄᓕᕆᐊᓂᒃ ᑖᒃᑯᓄᖓᓪᓗᐊᖅ ᐋᓐᓂᐊᕕᒻᒥ ᑐᑭᓯᒋᐊᖅᑎᓂᒃ  ᐃᓕᑕᖅᓯᓂᖅ ᐊᐅᓚᔾᔭᒋᐊᕈᑎᖃᕐᓂᕐᓗ ᐱᖅᑯᓯᖅᑎᒍᑦ ᐊᔾᔨᒌᓪᖏᓂᑦᑎᓐᓂᒃ ᑲᔪᓯᑎᑕᐅᓂᖏᓐᓄᑦ ᐃᓄᓕᕆᐊᑦ ᐃᓕᓐᓂᐊᖅᑎᑕᐅᓂᖏᑦ  ᕿᒥᕐᕈᓂᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐊᐅᓚᓂᐅᔪᓂᒃ ᑲᔪᓯᔪᒥᒃ ᐋᖅᑭᒋᐊᕆᖃᑦᑕᕐᓂᕐᒥᓪᓗ ᐊᐅᓚᓂᐅᔪᓂᒃ ᓈᒻᒪᓈᕆᐊᖅᓱᒋᑦ  ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐊᑐᐃᓐᓇᐅᑎᑦᓯᕙᑦᑐᖅ ᐋᓐᓂᐊᕕᒻᒨᖓᔪᓂᒃ/ᑲᒪᒋᔭᐅᓪᓗᐊᑕᕐᓂᕐᒥᒃ ᐱᕐᓗᐊᕿᔪᖃᕐᓂᖅᐸᑦ ᐅᕝᕙᓗ ᓄᓇᓕᓐᓂ ᑐᐊᕕᕐᓇᖅᑐᖃᕐᓂᖅᐸᑦ ᐃᓄᓕᕆᐊᖑᔪᓄᑦ ᑐᓐᖓᕕᐅᓗᑎᒃᒃ ᓴᖅᑭᖅᑕᐅᓯᒪᔪᑦ ᐊᑐᐊᒐᐃᑦ ᐊᐅᓚᓂᐅᔪᓪᓗ ᒥᓂᔅᑕᐅᕕᖓᓐᓄᑦ ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ ᐃᓄᓕᕆᔨᒃᑯᓪᓗ ᑐᓐᖓᕕᐅᓗᑎᒃ ᓄᓇᓕᓐᓂ ᐱᕐᓗᐊᕿᔪᓄᑦ ᐸᕐᓇᐅᑏᑦ, ᑐᑭᒧᐊᑦᑎᑦᓯᓂᖓᑦ ᐊᖓᔪᖅᑳᖓᑦᑕ ᐊᒻᒪᓗ ᐊᓪᓚᕝᕕᖓᑦᑕ CMOH−ᑯᒃ ᐃᒫᒃ:  ᐊᑑᑎᓗᑎᒃ ᐋᓐᓂᐊᓯᐅᖅᑏᑦ ᐊᐅᓚᓂᖏᓐᓂᒃ ᐊᐅᓚᔾᔭᒋᐊᕈᑎᖃᕐᓗᑎᒃ ᐋᓐᓂᐊᓅᖓᔪᓂᒃ ᐊᐅᓚᓂᐅᔪᓂᒃ ᐅᑎᖅᑎᓪᓗᒋᓪᓗ ᖃᓄᐃᓐᖏᑦᓯᐊᕐᓂᕐᒧᑦ  ᐋᓐᓂᐊᖅᓯᐅᖅᑎᐅᓂᕐᒥᒃ ᑲᔪᓯᑎᑦᓯᓗᑎᒃ ᐊᐅᓚᔾᔭᒋᐊᕈᑎᖃᕐᓗᑎᒃ ᖃᓂᒻᒪᓰᑦ ᐊᐅᓚᓂᖓᓐᓂᒃ ᐅᑎᖅᑎᓪᓗᒋᑦ ᖃᓄᐃᓐᖏᑦᓯᐊᕐᓂᕐᒧᑦ  ᐊᑑᑎᓗᑎᒃ ᐋᓐᓂᐊᓯᐅᖅᑎᐅᓂᕐᒥᒃ ᐊᒻᒪᓗ ᐋᓐᓂᐊᖅᑐᓕᕆᓂᕐᒧᑦ ᐊᐅᓚᓂᐅᔪᓂᒃ ᑲᒪᓗᑎᒃ ᑐᓐᖓᕕᖃᕐᓗᑎᒃ ᓴᖅᑭᖅᑕᐅᓯᒪᔪᓂᒃ ᐊᑐᐊᒐᕐᓂᒃ ᐊᐅᓚᓂᐅᔪᖤᓪᓗ ᑐᓐᖓᕕᖃᕐᓗᑎᒃ ᒥᓂᔅᑕᐅᕕᖓᓐᓂᒃ ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ ᐋᓐᓂᐊᓯᐅᖅᑎᓄᑦ ᐱᔨᑦᓯᕋᐅᑎᖏᓐᓄᑦ ᑎᑭᐅᒪᔭᕆᐊᓕᓐᓂᒃ, ᐊᑐᐊᒐᖏᓐᓂᒃ ᒪᓕᒐᖏᓐᓂᓪᓗ ᒪᓕᒐᕐᓂᒃ ᑎᑭᐅᑎᑦᓱᒋᑦ ᐃᒻᒥᒃᑯᑦ ᑎᑭᐅᒪᒍᓐᓇᕐᓂᖏᑦ ᐃᖅᑲᓇᐃᔮᖅᑖᖅᑐᑦ  ᖃᓄᖅᑑᕈᑎᖃᕐᓂᖅ ᐃᓄᐃᑦ ᐊᐅᓚᑕᐅᓂᖏᓐᓅᖓᔪᓄᑦ ᐱᑯᓯᐅᑎᑦᓱᑎᒃ ᐊᐅᓚᑕᐅᓂᖏᑦ ᐊᐃᑦᑑᑕᐅᔪᑦ ᑐᑭᓯᓂᐊᕐᕕᐅᓚᐅᕐᓗᑎᒃ ᐊᓯᖏᑦ ᐋᓐᓂᐊᖅᑐᓕᕆᔩᑦ  ᓇᓗᓇᐃᔭᐃᓂᖅ ᐊᑐᕐᓂᕐᓗ ᐊᑐᐃᓐᓇᐅᒍᓐᓇᖅᑐᓂᒃ ᐃᑲᔪᖅᓯᔨᓂᒃ ᑎᒥᐅᔪᓂᒃ ᐃᑲᔪᖅᑐᕈᓐᓇᖅᑐᓂᓪᓗ ᐃᓄᓐᓂᒃ  ᑲᔪᓯᑎᑦᓯᓂᖅ ᑲᓐᖑᓇᖅᑑᓂᖏᓐᓂᒃ ᐃᓄᓕᕆᐊᓕᒫᓅᖓᔪᑦ ᑐᓴᕋᑦᓴᐃᑦ  ᐊᖓᔪᖅᑳᓐᖓᑦ ᓄᓇᓕᓐᓂ ᐋᓐᓂᐊᖅᑐᓕᕆᓂᐅᑉ ᑎᓕᓯᕙᑉᐳᖅ ᐃᒫᒃ ᐱᔨᑦᓯᕋᐅᑎᓂᒃ:   * ᐋᖅᑭᑦᓱᐃᓂᖅ ᐃᖅᑲᓇᐃᔮᑦᓴᓂᒃ, ᖃᐅᔨᓴᕐᓂᖅ ᐊᐅᓚᓂᐅᔪᒥᒃ ᐱᔨᑦᓯᕋᕐᓂᕐᒥᓪᓗ * ᖃᐅᔨᓴᕐᓂᖅ ᐊᐅᓚᓂᕆᔭᖏᓐᓂᒃ CHR ᐊᓯᖏᓪᓗ ᐃᖅᑲᓇᐃᔭᖅᑏᑦ ᑕᐃᒪᐃᓕᖓᒻᒪᑕ HSS ᑎᒥᐅᔫᑉ ᐋᖅᑭᑦᓯᒪᓂᖓᓄᑦ * ᖃᐅᔨᓴᕐᓂᖅ ᐊᐅᓚᓂᖏᓐᓂᒃ CHR ᐊᓯᖏᑦᑕᓗ ᐃᖅᑲᓇᐃᔭᖅᑏᑦ ᑕᐃᒪᐃᓕᖓᒻᒪᑕ HSS ᑎᑎᖅᑑᔭᖅᓯᒪᔪᓂ * ᕿᒥᕐᕈᖃᑦᒃᑕᕐᓂᖅ ᐊᐅᓚᓂᖏᓐᓂᕐ ᐃᖅᑲᓇᐃᔭᖅᑏᑦ ᐊᑖᓂ ᐊᖓᔪᖅᑖᖓᑦᑕ * ᖃᐅᔨᓴᑦᓯᐊᕐᓂᖅ ᑎᑎᕋᖅᓯᒪᔪᑦ, ᑐᖅᑯᖅᓯᒪᔪᑦ ᑎᑎᖅᑲᐃᓪᓗ ᐊᑦᓱᖏᖅᓯᒪᑦᓯᐊᕋᓗᐊᕐᒪᖔᑕ ᑲᔪᓯᑎᑕᐅᓪᓗᑎᓪᓗ ᑐᓐᖓᕕᖃᕐᓗᑎᒃ ᐱᒻᒪᕆᓐᓄᑦ ᒪᓗᒐᖅᑎᒍᓪᓗ ᒪᓕᒋᐊᓕᓐᓂᒃ * ᕿᒥᕐᕈᓂᖅ ᐃᑦᑲᓇᐃᔭᖅᑏᑦ ᐃᓕᓐᓂᐊᕐᓂᕐᖏᓐᓂᒃ, ᐱᕙᓪᓕᐊᓂᒃᑯᑦ ᑭᓐᖒᒪᔭᖏᓐᓂᒃ ᐃᑲᔪᕐᓂᕐᒥᓪᓗ ᐃᖅᑲᓇᐃᔭᖅᑎᓂᒃ ᐃᖅᑲᓇᐃᔮᓅᖓᔪᓂᒃ ᐸᕐᓇᓂᕐᒥᒃ * ᐊᑐᐃᓐᓇᐅᑎᑦᓯᓂᖅ ᐊᒻᒪᓗ/ᐅᕝᕙᓗ ᖃᐅᔨᓴᑦᓯᐊᕐᓂᕐᒥᒃ ᖃᓄᐃᓐᖏᓯᐊᕐᓂᕐᒥᒃ ᐊᑦᑕᓇᑦᑕᐃᓕᒪᓂᕐᒧᓪᓗ ᐊᐅᓚᓂᐅᔪᑦ / ᐱᔨᑦᓯᕋᐅᑏᑦ ᐱᖃᓯᐅᑎᑦᓱᑎᒃ ᐱᕐᓗᐊᕿᓂᕐᒧᑦ ᐸᕐᓇᐅᑏᑦ ᐃᖅᑲᓇᐃᔭᕐᕕᒻᒧᑦ * ᐊᐅᓚᑦᓯᓂᖅ ᐃᖅᑲᓇᐃᔭᖅᑎᓄᑦ ᑲᑎᒪᓂᐅᔪᓂᒃ ᑐᓴᒪᐅᖃᑎᒌᓪᓗᑎᒃ, ᑐᑭᓕᐅᕆᓗᑎᒃ ᐊᑐᐊᒐᕐᓂᒃ, ᐊᑲᐃᓪᓕᐅᕈᑎᓂᒃ ᖃᓂᖅᑑᕈᑎᖃᕐᓂᖅ ᐱᓕᕆᖃᑎᒌᓪᓗ ᐱᓕᕆᕙᓪᓕᐊᓗᑎᒃ * ᐊᑐᓕᖅᑎᑦᓯᓂᖅ ᖃᐅᔨᓴᕐᓂᑉᓗ ᐊᖏᖅᑕᐅᓯᒪᔪᓂᒃ ᐊᑐᐊᒐᕐᓂᒃ, ᐊᐅᓚᓂᐅᔪᓂᒃ ᐃᖏᕐᕋᑎᑕᐅᔪᓂᓪᓗ * ᐃᓱᒪᓕᐅᕈᑎᖃᕐᓂᖅ ᐊᓯᔾᔨᕐᓂᐅᔪᓂᒃ ᐊᒻᓗ/ᐅᕝᕙᓗ ᐱᕚᓪᓕᕈᑕᐅᒋᐊᓕᓐᓂᒃ * ᐃᓱᒪᓕᐅᕈᑎᖃᕐᓂᖅ ᐊᓯᔾᔨᕐᓂᐅᒋᐊᓕᓂᒃ ᐊᒻᒪᓗ/ᐅᕝᕙᓗ ᐱᕚᓪᓕᕈᑕᐅᒋᐊᓕᓐᓂᒃ * ᐃᓱᒪᓕᐅᕈᑎᖃᕐᓂᖅ ᐊᑐᓕᖅᑎᑦᓯᓂᕐᓗ ᐊᖏᖅᑕᐅᓯᒪᔪᓂᒃ ᐊᐅᓚᓂᐅᔪᓂᒃ ᐊᑦᑐᐊᓂᖃᖅᑐᓂᒃ ᐊᑑᑎᓕᓐᓄᑦ ᐊᐅᓚᓂᐅᔪᓄᑦ * ᐊᑐᕐᓂᖅ ᐋᓐᓂᐊᖅᑐᓕᕆᓂᕐᒧᑦ ᑐᓴᕋᑦᓴᓂᒃ (ᐱᖃᓯᐅᑎᑦᓱᑎᒃ ᓄᑕᖅᑲᕗᑦ ᖃᓄᐃᓐᖏᑦᓯᐊᕐᓂᕐᒧᑦ ᑐᓴᕋᑦᓴᓅᖓᔪᑦ) ᓇᓗᓇᐃᔭᐃᓗᑎᕐ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐃᓱᒫᓘᑕᐅᔪᓂᒃ ᕿᒥᕐᕈᓗᑎᓪᓗ ᐃᖏᕐᕋᑎᑕᐅᔪᓂᒃ ᐊᑐᐊᒐᕐᓂᕐᓗ   ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐊᐅᓚᑦᓯᓲᖅ ᐊᑐᐃᓐᓇᖃᖅᑎᑦᓯᓂᕐᒥᒃ ᐃᑲᔪᖅᓯᓂᕐᒥᓪᓗ ᐃᒫᒃ:   * ᕿᒥᕐᕈᓂᖅ ᑐᑭᓯᓂᕐᓗ ᓄᓇᓕᓐᓂ ᐊᑑᑎᒐᔪᑦᑐᓂᒃ, ᐊᑐᖅᑐᖁᑎᒋᔭᐅᔪᓂᒃ ᐅᑉᐱᕆᔭᐅᔪᓂᓪᓗ * ᐊᑐᐃᓐᓇᐅᑎᑦᓯᓂᖅ ᐱᖅᑯᓯᕐᒥᒃ ᐃᑉᐱᒍᓱᑦᓯᐊᖅᑐᓂᒃ ᐊᐅᓚᓂᐅᔪᓂᒃ ᐊᐅᓚᔾᔭᒋᐊᕈᑎᖃᕐᓗᓂ ᖃᓄᐃᓐᖏᑦᓯᐊᕐᓂᕐᒨᖓᔪᓂᒃ ᐃᓱᒫᓘᑕᐅᔪᓂᒃ * ᓂᐱᒋᔭᐅᓂᖅ ᑖᒃᑯᓄᖓᓪᓗᐊᖅ ᐃᑲᔪᖅᑐᑦᓴᓄᑦ ᓄᓇᓕᓐᓂ ᐊᐅᓚᑦᓯᓗᓂ ᐊᑐᐃᓐᓇᖃᖅᑎᑦᓯᓂᕐᒥᒃ ᖃᓄᐃᓐᖏᑦᓯᐊᕐᓂᕐᒧᑦ ᐱᔨᑦᓯᕋᐅᑎᓂᒃ * ᑲᑐᔾᔨᖃᑎᖃᕐᓂᖅ ᓄᓇᓕᓐᓂᒃ, CHDC-ᓂᒃ, CHR−ᓂᓪᓗ ᐊᓯᖏᓐᓂᓪᓗ ᐋᓐᓂᐊᖅᑐᓕᕆᔨᓂᒃ ᓇᓗᓇᐃᔭᐃᓗᑎᒃ ᐊᑐᐃᓐᓇᐅᑎᑦᓯᓗᑎᓪᓗ ᐊᐅᓚᓂᐅᔪᓂᒃ ᑲᔪᓯᑎᑦᓯᕙᓪᓗᓂᓗ ᓈᒻᒪᒋᔭᐅᔪᖅᑎᒍᑦ ᐊᐅᓚᔾᔭᒋᐊᕈᑕᐅᓗᑎᓪᓗ ᖃᓄᐃᓐᖏᑦᓯᐊᕐᓂᕐᒨᖓᔪᓄᑦ ᑭᓐᖒᒪᒋᔭᐅᔪᓄᑦ.   ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕿᓂᕐᒧᑦ ᑕᑯᑦᓴᐅᑎᑦᓯᔪᖅ ᑎᒍᒥᐊᕐᓂᒻᒪᕆᒻᒥᒃ ᑭᐅᔪᓐᓇᕐᓂᒥᓪᓗ ᐃᒫᒃ:   * ᐊᐅᓚᔾᔭᒋᐊᕈᑎᖃᖅᐸᓪᓗᓂ ᓴᐳᔾᔨᒍᑎᑦᓴᓂᒃ ᓄᓇᓕᓐᓂᒃ ᐊᑦᑕᓇᖅᑐᓂᒃ ᐊᑲᐅᓈᖅᓯᒪᓐᖏᑦᑐᓂᓪᓗ * ᐊᑐᐃᓐᓇᐅᑎᑦᓯᓂᖅ ᑭᐅᔾᔪᑎᑦᓯᐊᖑᔪᓂᒃ ᓄᓇᓕᓐᓄᑦ ᐱᕚᓪᓕᕈᑕᐅᓂᐊᖅᑎᓪᓗᒋᑦ ᓄᓇᓕᓐᓂ ᖃᓄᐃᓐᖏᑦᓯᐊᕐᓂᕐᒧᑦ * ᓂᐱᒋᔭᐅᓂᖅ ᑲᔪᓯᓂᖃᑦᓯᐊᖅᑐᓄᑦ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒥᒃ ᐃᑲᔪᖅᑎᓄᑦ * ᐃᓚᐅᑎᓐᓂᖅ ᐋᓐᓂᐊᖅᑐᓕᕆᓂᕐᒧᑦ ᑐᐊᕕᕐᓇᖅᑐᒥ ᐸᕐᓇᐅᑎᓂᒃ ᐸᕐᓇᓯᒪᓂᕐᒧᑦ ᓄᓇᓕᓐᓂ * ᐃᓚᐅᑎᓐᓂᖅ ᑐᑭᓯᐅᒪᑎᑦᓯᓂᕐᒧᑦ, ᐃᑲᔪᖅᑐᐃᓂᕐᒧᑦ ᖃᐅᔨᒪᓕᑕᐅᓪᓗᓂᓗ ᐋᓐᓂᐊᓯᐅᑎᑖᖅᑲᐅᓄᑦ, ᓘᑦᑖᕐᔪᐊᕐᓄᑦ, ᐃᓕᓐᓂᐊᖅᑎᓄᑦ ᐊᒻᒪᓗ ᐃᑲᔪᖅᑐᐃᔨᓂᒃ ᐃᖅᑲᓇᐃᔭᖅᑐᓂᒃ ᐊᖓᔪᖅᑳᖑᓂᕐᒥᑎᒍᑦ ᓄᓇᓕᓐᓂ ᐋᓐᓂᐊᖅᑐᓕᕆᔨᓄᑦ   ᐊᖓᔪᖅᑳᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᒧᑦ ᐊᐅᓚᑦᓯᕙᑦᑐᖅ ᐊᓪᓚᕝᕕᓕᕆᓂᕐᒥᒃ ᐅᑯᐊᓗ ᐱᖃᓯᐅᑎᑐᐃᓐᓇᕆᐊᓖᑦ:   * ᐃᑲᔪᖅᓯᖃᑦᑕᕐᓂᖅ ᐃᖅᑲᓇᐃᔮᑦ ᕿᒥᕐᕈᔭᐅᓂᖏᓐᓂᒃ ᐃᖅᑲᓇᐃᔭᖅᑎᓂ ᑕᐃᒪᐃᑦᓴᕆᐊᖃᕋᐃᒍᓂ * ᑲᒪᖃᑦᑕᕐᓗᓂ ᓇᓗᓇᐃᖅᑕᐅᓯᒪᔪᓂᒃ ᐊᓪᓚᕕᒻᒥ ᐊᐅᓚᓂᐅᔪᓂᒃ, ᐸᕐᓇᐃᐸᓪᓗᓂ ᐅᓂᒃᑳᓂᒃ, ᑎᑎᖅᑲᓂᒃ ᑲᒪᕙᓪᓗᓂ ᐅᓂᒃᑳᓂᓪᓗ, ᐊᑭᓕᕋᑦᓴᓂᒃ, ᑲᒪᖃᑦᑕᕐᓗᓂᓗ ᑎᑭᓴᐃᕙᓪᓗᓂᓗ ᓱᓇᒃᑯᑎᓂᒃ * ᐸᐸᑦᓯᑦᓯᐊᕐᓗᓂ ᑎᑎᖅᑲᖁᑎᒋᔭᐅᔪᓂᒃ ᑕᒻᒪᐅᖅᑲᖏᓪᓗᑎᒃ ᑲᓐᖑᓇᖅᑑᑎᑕᐅᓗᑎᓪᓗ * ᐃᓚᐅᑎᖃᑦᑕᕐᓂᖅ ᐊᐅᓚᓂᐅᒐᔪᐃᑦᑐᓂᒃ (ᓲᕐᓗ ᖃᐅᔨᓴᕐᓂᖅ) * ᐃᑲᔪᖃᑦᑕᕐᓂᖅ ᐃᓕᓐᓂᐊᖅᑎᓂᒃ ᐋᓐᓂᐊᖅᑐᓕᕆᓂᕐᒨᖓᔪᓂᒃ * ᐃᓚᐅᑎᖃᑦᑕᕐᓂᖅ ᐊᑦᑕᕐᓇᑐᐃᓐᓇᕆᐊᓕᓐᓂᒃ ᐊᐅᓚᑦᓯᓂᕐᒧᑦ ᑲᔪᓯᓂᖃᑦᓯᐊᖏᓐᓇᕐᓗᓂᓗ * ᐃᑲᔪᖅᓯᖃᑦᑕᕐᓂᖅ ᑐᓴᕋᑦᓴᓂᒃ ᖃᐅᔨᕐᓴᕐᓂᕐᒧᑦ ᑲᑎᖅᓱᖅᑕᐅᔪᓂᒃ   ᐊᖓᔪᖅᑳᖅ ᓄᓇᓕᓐᓂ ᐋᓐᐊᓂᖅᑐᓕᕆᓂᕐᒧᑦ ᑲᔪᓯᓂᖃᑦᓯᐊᖅᓱᓂ ᖃᐅᔨᒪᓂᖃᑦᓯᐊᖅᑐᖅ ᒫᓐᓇ ᐋᓐᓂᐊᓯᐅᖅᑏᑦ ᐱᐅᓯᕆᕙᑦᑕᖏᓐᓂᒃ, ᐱᔪᓐᓇᕐᓂᖏᓐᓂᒃ, ᖃᐅᔨᒪᓂᖏᓐᓂᓪᓗ ᐃᒫᒃ:   * ᓇᔫᑎᕙᓪᓗᓂ ᐃᖅᑲᓇᐃᔭᕐᕕᒻᒥ ᐃᓕᓐᓂᐊᕐᓂᐅᔪᓄᑦ, ᐊᐅᓚᑦᓯᕙᓪᓗᓂ ᐃᓕᓐᓂᐊᑦᓴᓂᒃ ᖃᐅᔨᒪᒐᓱᐊᖅᐸᓪᓗᓂᓗ   ᐱᕚᓪᓕᕈᑎᑦᓴᓂᒃ, ᕿᒥᕐᕈᕙᓪᓗᓂᓗ ᐅᖃᓕᒫᕋᑦᓴᓂᒃ   * ᓇᔫᑎᕙᓪᓗᓂ ᐃᓚᐅᑎᑉᐸᓪᓗᓂᓗ ᐃᖅᑲᓇᐃᔭᖅᑏᑦ ᑲᑎᒪᔨᕋᓛᓪᓗ ᑲᑎᒪᓂᖏᓐᓄᑦ * ᐸᐸᑦᓯᓂᖅ ᑲᔪᓯᑎᖃᑦᑕᕐᓂᕐᓗ ᓇᓗᓇᐃᕈᑕᐅᔪᓂᒃ ᑲᒪᒋᔭᐅᒋᐊᓕᓐᓄᑦ |

**5. ᖃᐅᔨᒪᓃᑦ ᐱᔪᓐᓇᕐᓃᓪᓗ**

|  |
| --- |
| **ᓇᓗᓇᐃᔭᐃᓂᖅ ᖃᐅᔨᒪᓂᐅᒋᐊᓕᒻᒥᒃ, ᐱᓕᒻᒪᑦᓯᒪᓂᕐᒥᒃ ᐱᔪᓐᓇᕐᓂᐅᒋᐊᓕᓐᓂᓪᓗ ᐃᖅᑲᓇᐃᔭᑦᓯᐊᕐᓂᐊᕐᓗᓂ.** |
| * ᐃᓕᓐᓂᐊᖅᓯᒪᓗᓂ ᐋᓐᓂᐊᓯᐅᖅᑎᐅᓂᕐᒥᒃ; ᐃᓕᓐᓂᐊᖅᓯᒪᓗᓂ ᐋᓐᓂᐊᖅᑐᓕᕆᓂᕐᒨᖓᔪᓂᒃ ᐅᕝᕙᓗ ᐊᑦᑐᐊᓂᖃᖅᑐᓂᒃ ᐋᓐᓂᐊᖅᑐᓕᕆᓂᕐᒧᑦ * RNANT/NU ᑎᑎᕋᖅᑕᐅᓯᒪᓗᓂ * ᐃᓅᓕᓴᐃᒍᓐᓇᕆᐊᓕᒃ ᐊᕐᕌᒍᑕᒫᑦ ᐃᓕᑕᕆᔭᐅᔾᔪᑎᑖᖅᐸᓪᓗᓂ * ᖃᐅᔨᒪᓂᖅ ᐅᓪᓗᒥ ᐊᐅᓚᓂᐅᔪᓂᒃ ᐋᓐᓂᐊᖅᑐᓕᕆᓂᕐᒨᖓᔪᓂᒃ/ᖃᓂᒻᒪᓯᕐᓂᒃ ᓴᐳᑎᓯᒪᓂᐅᔪᓂᒃ ᐊᐅᓚᓂᐅᔪᓂᓪᓗ * ᐱᔭᕇᖅᓯᒪᓗᓂ ᓄᓇᕗᒻᒥ ᑲᐴᕆᓂᕐᒨᖓᔪᓂᒃ ᐊᑑᑎᓯᒪᑦᓴᐃᓐᓇᕆᐊᖃᖅᓱᓂ ᑕᖅᑭᓯ ᓯᕗᓪᓕᖅᐹᒥ ᐃᖅᑲᓇᐃᔮᖅᑖᓚᐅᕐᓗᓂ * ᖃᐅᔨᒪᓂᖅ ᐋᓐᓂᐊᖅᑐᓕᕆᓂᕐᒨᖓᔪᓪᓗᐊᑕᕐᓂᒃ ᑲᓇᑕᒥ ᐃᑲᔫᑎᓕᒃ * ᖃᐅᔨᒪᓂᖅ ᓄᓇᓕᓐᓂ ᐋᓐᓂᐊᖅᑐᓕᕆᓂᕐᒧᑦ ᐋᓐᓂᐊᓯᐅᖅᑏᑦ ᑲᓇᑕᒥ ᐃᓂᖅᑎᖅᑕᐅᒋᐊᕈᑎᒋᓯᒪᔭᖏᓐᓂᒃ (2009) ᐊᑑᓯᓕᒃ * ᖃᐅᔨᒪᓂᖅ ᑲᓇᑕᒥᓯ ᓄᓇᓕᓐᓂ ᐋᓐᐊᓂᖅᑐᓕᕆᓂᕐᒧᑦ ᐊᐅᓚᓂᐅᔪᓂᒃ ᑎᑭᐅᒪᔭᕆᐊᓕᓐᓂᓪᓗ (2011) ᐊᑑᑎᓕᒃ * ᖃᕆᑕᐅᔭᒃᑯᑦ ᑲᓇᑕᒥ ᐋᓐᓂᐊᖅᑐᓕᕆᔨᒃᑯᑦ ᑎᒥᖓᓐᓄᑦ ᐱᕚᓪᓕᕈᑎᑦᓴᓂᒃ ᐃᓕᓐᓂᐊᖅᓯᒪᓂᖅ ᐊᑑᑎᓯᓕᒃ * ᐱᔭᕆᐅᖅᓯᒪᑦᓯᐊᕐᓗᓂ ᑐᓴᐅᒪᖃᑦᑕᐅᑎᖃᑎᖃᕐᓂᐊᕐᓗᓂ ᐃᓕᓐᓂᐊᑎᑦᓯᑦᓯᐊᕐᓂᐊᕐᓗᓂᓗ ᐃᓄᒻᒥᒃ ᑲᑎᒪᐅᖅᑐᓂᓪᓘᓐᓃᑦ ᐃᓗᐊᓂ ᐱᖅᑯᓯᖃᖃᑎᒌᓐᖏᑦᑐᑦ * ᐃᖅᑲᓇᐃᔮᖅᑖᖅᑐᖅ ᐃᖅᑲᓇᐃᔭᕈᓐᓇᕆᐊᓖᑦ ᐱᖅᑯᓯᖃᖃᑎᒌᓐᖏᑦᑐᓂ * ᐊᔾᔨᒐᓚᖏᓐᓂᒃ ᐱᓕᒻᒪᑦᓯᒪᓂᖅ ᕿᒥᕐᕈᔭᐅᓂᐊᕐᒥᔪᖅ * ᑖᓐᓇ ᐃᑉᐱᓐᓇᕆᐊᑭᑦᑐᖅᑕᓕᐹᓗᒃ ᐃᖅᑲᓇᐃᔮᖅ. ᐱᕋᔭᑦᓯᒪᓂᖃᕐᒪᖔᖅ ᖃᐅᔨᓴᖅᑕᐅᓂᖃᕆᐊᓕᒃ. |

**6. ᐃᖅᑲᓇᐃᔭᕐᕕᒻᒥ ᖃᓄᐃᓕᖓᓂᖏᑦ**

**ᑎᒥᒃᑯᑦ ᐊᑦᓱᕈᕐᓇᕐᓂᖏᑦ**

|  |
| --- |
| **ᓇᓗᓇᐃᔭᕐᓗᒋᑦ ᑎᒥᒃᑯᑦ ᐊᑦᓱᕈᕐᓇᕐᓂᖏᑦ ᐊᒻᒪᓗ ᐊᑯᓐᓂᐅᕙᑦᑐᑦ ᐊᑑᑎᕙᑦᑐᓪᓗ ᑎᒥᒃᑯᑦ ᑕᖃᓇᖅᓯᒍᓐᓇᖅᑐᑦ.** |
| * ᐃᖅᑲᓇᐃᔮᓕᒃ ᑖᑦᓱᒪᓐᖓᑦ ᐊᑑᑎᑐᐃᓐᓇᕆᐊᓕᒃ ᑎᒥᒃᑯᑦ ᑕᖃᒐᓚᖃᑦᑕᕐᓂᕐᒥᒃ ᐅᖁᒪᐃᓪᓕᐅᕐᓂᕐᒥᓪᓘᓐᓃᑦ * ᑖᓐᓇ ᐃᖅᑲᓇᐃᔮᖅ ᐋᓐᓂᐊᓯᐅᖅᑎᖃᕆᐊᓕᒃ ᓄᑦᑕᕈᓐᓇᑦᓯᐊᖅᑐᒥᒃ ᓄᓇᓕᓐᓂ, ᑭᕕᑦᓯᒍᓐᓇᕐᓗᓂ ᐊᔾᔭᖅᓯᒍᓐᓇᕐᓗᓂᓗ ᓱᓇᒃᑯᑎᓂᒃ ᐊᑯᓂᓗ ᓂᑯᕕᖓᕙᓪᓗᓂ * ᑐᐊᕕᕐᓇᖅᑐᖃᖅᑎᓪᓗᒍ, ᒪᓐᓂᑦᓯᐅᑎᓯᒪᑐᐃᓐᓇᕆᐊᓕᒃ ᐊᐃᑦᑑᑕᐅᒍᓐᓇᖅᑐᓄᑦ ᖃᓂᒻᒪᓯᕐᓄᑦ |

**ᐊᕙᑎᐅᑉ ᖃᓄᐃᑦᑑᓂᖏᑦ**

|  |
| --- |
| **ᓇᓗᓇᐃᕐᓗᒋᑦ ᐊᕙᑎᐅᑉ ᖃᓄᐃᑦᑑᓂᕆᒍᓐᓇᖅᑕᖏᑦ, ᐃᖅᑲᓇᐃᔭᖅᑎᐅᑉ ᒪᓐᓂᑦᓯᐅᑎᕕᒋᓯᒪᔭᖏᑦ, ᐊᑯᓐᓂᖏᑦ ᖃᓄᑎᒌᕐᓂᖏᓪᓗ. ᐱᖃᓯᐅᑎᑦᓱᑎᒃ ᖃᓄᐃᓐᓂᐅᔪᑦ ᐅᓚᕕᑉᐸᑦᑐᑦ ᐃᖅᑲᓇᐃᔭᕐᓇᐅᔪᓂᒃ ᐊᐅᓪᓚᕆᐊᖃᕐᓂᕐᒥᓪᓗ.** |
| * ᐃᖅᑲᓇᐃᔭᖅᑎ ᐊᑑᑎᑐᐃᓐᓇᕆᐊᓕᒃ ᑎᒥᒃᑯᑦ ᐊᑲᐃᓪᓕᐅᓂᕐᓂᕐᒥᒃ ᐅᑯᓄᖓ ᒪᓐᓂᑦᓯᐅᑎᓯᒪᒐᒥ:   + ᐊᕐᕕᖅᑕᕐᓂᖅ ᓄᓇᓖᑦ ᐃᓗᐊᓐᓂ ᓯᓚᕐᓂᓗᑦᑎᓪᓗᒍ   + ᑐᐊᕕᕐᓇᖅᑐᖃᖅᑎᓪᓗᒍ ᒪᓐᓂᑦᓯᐅᑎᓯᒪᑐᐃᓐᓇᕆᐊᓕᒻᒥᒃ ᐊᐅᒻᒧᑦ ᑎᒥᐅᓪᓗ ᐃᑦᑎᖏᓐᓄᑦ, ᐊᐃᑦᑑᑕᐅᒍᓐᓇᖅᑐᓂᒃ ᐊᑦᑕᕐᓇᑐᐃᓐᓇᕆᐊᓕᓐᓂᓪᓗ.   + ᑐᐊᕕᕐᓇᖅᑐᖃᖅᑎᓪᓗᒍ ᒪᓐᓂᑦᓯᐅᑎᓯᒪᑐᐃᓐᓇᕆᐊᓕᒃ ᐊᐃᑦᑑᑕᐅᒍᓐᓇᖅᑐᓄᑦ ᐋᓐᓂᐊᓄᑦ. |

**ᐃᑉᐱᓐᓇᕆᐊᑭᑦᑐᑦ**

|  |
| --- |
| **ᓇᓗᓇᐃᕐᓗᒋᑦ ᖃᓄᐃᑦᑑᓂᖏᑦ ᐊᑦᓱᕈᕐᓇᖅᑐᑦ ᐃᖅᑲᓇᐃᔭᖅᑎᐅᑉ ᐃᑉᐱᓐᓂᐊᔭᖏᓐᓄᑦ ᖃᓄᖅᑑᕈᑎᖃᕐᓂᒃᑯᑦ ᐊᑦᑐᐃᓂᒃᑯᑦ, ᓇᐃᒪᓂᒃᑯᑦ, ᑕᐅᑐᓐᓂᒃᑯᑦ, ᑐᓵᓂᒃᑯᓪᓗ ᐊᒻᒪᓗ ᐅᔾᔨᖅᑐᕈᓐᓇᕐᓗᓂ ᑐᐊᕕᕐᓗᓂ ᑕᐃᒫᑦᓯᐊᕐᓗᓂᓗ.** |
| * ᐃᖅᑲᓇᐃᔮᖅ ᐃᓗᓕᖃᖃᓯᐅᑎᔪᖅ ᐃᑉᐱᓇᕆᐊᓕᓐᓂᒃ ᐃᖅᑲᓇᐃᔭᖅᑎ ᐊᐅᓚᑦᓯᖃᑦᑕᕐᓂᐊᕐᒪᑦ ᐋᓐᓂᐊᑦᑕᐃᓕᒪᑎᑦᓯᓂᕐᒨᖓᔪᓂᒃ ᑐᓴᐅᒪᑎᑦᓯᓂᕐᒥᓪᓗ ᓄᓇᓕᓐᓂᒃ. |

**ᐃᓱᒪᒃᑯᑦ ᐊᑦᑐᕈᕐᓇᖅᑐᑦ**

|  |
| --- |
| **ᓇᓗᓇᐃᔭᒃᑭᑦ ᖃᓄᐃᓐᓂᐅᔪᑦ ᐃᓱᒪᒃᑯᑦ ᑕᖃᓇᕈᓪᓇᖅᑐᑦ.** |
| * ᐃᓱᒪᒃᑯᑦ ᐊᑦᓱᕈᕐᓇᓪᓚᕆᒍᓐᓇᖅᑐᑦ ᐃᖅᑲᓇᐃᔮᖅᑖᖅᑐᖅ ᐊᑑᑎᓂᐊᕐᓂᖓᓄᑦ ᐅᑯᓇᓐᖓᑦ:   + ᐊᐳᖅᓯᒪᔪᑦ ᓯᕗᓪᓕᐅᑎᒋᐊᓖᑦ, ᐱᔨᑦᓯᖅᑕᐅᒍᒪᓂᓖᑦ ᐊᒻᒪᓗ ᐃᓕᓐᓂᐊᑎᑦᓯᖏᓐᓇᕆᐊᖃᕐᓂᖅ ᑲᑦᓱᖓᐃᓵᕆᓂᕐᓗ ᐃᓄᓕᕆᐊᓕᒃ   + ᑐᕌᒐᖃᕐᓂᖅ ᓇᓗᓴᐃᔭᖅᓯᒪᔪᓂ ᐃᓗᓕᖅᑐᔪᓂᓪᓗ ᐃᓄᓕᕆᐊᓅᖓᔪᓂᒃ ᐃᓱᒫᓘᑕᐅᔪᓂᒃ.   + ᐊᑐᖅᐸᓪᓗᓂ ᐅᔾᔨᖅᑐᑦᓯᐊᕐᓂᕐᒥᒃ ᐃᑉᐱᒍᓱᑦᓯᐊᕐᓂᕐᒥᓪᓗ ᖃᓄᖅᑑᕈᙱᖃᕐᓗᓂ ᓯᓚᑖᒍᑦ ᐃᖅᑲᓇᐃᔮᕆᒐᔪᑦᑕᖏᑦᑕ. |

### 7. ᓇᓗᓇᐃᖅᓯᓂᖅ

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᐃᖅᑲᓇᐃᔭᖅᑎᐅᑉ ᐊᑎᓕᐅᕈᓯᖓ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᑎᑎᕋᑐᐃᓐᓇᖅᓯᒪᔪᖅ ᐊᑎᖓ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᐅᓪᓗᖅ  ᓇᓗᓇᐃᖅᓯᔪᖓ ᐅᖃᓕᒫᖅᓯᒪᓂᓐᓂᒃ ᑐᑭᓯᓂᓂᓪᓗ ᑎᒍᒥᐊᕆᐊᓕᓐᓂᒃ ᐃᖅᑲᓇᐃᔮᕐᒨᖓᔪᓂᒃ. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᐊᖓᔪᖅᑳᑉ ᑕᐃᔭᐅᔾᔪᓯᖓ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᐊᖓᔪᖅᑳᑉ ᐊᑎᓕᐅᕈᓯᖓ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᐅᓪᓗᖅ  ᓇᓗᓇᐃᖅᓯᔪᖓ ᐅᓇ ᐃᖅᑲᓇᐃᔮᒥᒃ ᓇᓗᓇᐃᔭᐃᔾᔪᑎ ᑕᐃᒫᑦᓯᐊᕆᐊᖓ ᑎᒍᒥᐊᕆᐊᓕᓐᓂᒃ ᐃᖅᑲᓇᐃᔮᒥ. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᒥᓂᔅᑕᒧᑦ ᑐᖏᓕᐅᑉ ᐊᑎᓕᐅᕈᓯᖓ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ᐅᓪᓗᖅ  ᐊᖏᖅᑐᖓ ᑎᓕᔭᐅᔾᔪᑎᓂᒃ ᑎᒍᒥᐊᕆᐊᓕᓐᓂᒃ ᓇᓗᓇᐃᔭᖅᑕᐅᔪᓂᒃ ᐃᓗᐊᓂ ᑎᑎᖅᑲᖏᑦᑕ ᐊᑕᔪᑦ ᑎᐅᔪᒧᑦ ᐋᖅᑭᑦᓯᒪᓂᐅᔪᑦ. | |

**8. ᑎᒥᐅᔫᑉ ᐋᖅᑭᑦᓯᒪᓂᖓ**

ᐊᑕᑎᓪᓗᒋᑦ ᑎᒥᐅᔫᑉ ᐋᖅᑭᑦᓯᒪᓂᖏᑦ ᓇᓗᓇᐃᔭᐃᔪᑦ ᐃᖅᑲᓇᐃᔮᓂᒃ, ᐃᖅᑲᓇᐃᔭᖃᑎᖏᑦᑕ ᐃᖅᑲᓇᐃᔮᖏᑦ, ᐊᑖᓃᑦᑐᑦ ᐃᖅᑲᓇᐃᔮᑦ (ᐱᑕᖃᖅᐸᑦ) ᐊᖓᔪᖅᑳᓪᓗ ᐃᖅᑲᓇᐃᔮᖓᑦ.

**“ᑕᑉᐱᒃᑯᐊ ᐅᖃᐅᓯᐅᔪᑦ ᑐᕌᒐᖃᖅᑐᑦ ᓇᓗᓇᐃᔭᐃᓂᕐᒥᒃ ᐃᓘᓐᓈᒍᑦ ᖃᓄᐃᓕᖓᓂᖏᓐᓂᒃ ᐃᖅᑲᓇᐃᔮᑦ ᖃᓄᑎᒋᓗ ᐃᖅᑲᓇᐃᔭᖅᑐᖃᕐᒪᖔᖅ ᐃᖅᑲᓇᐃᔭᖅᑎᒧᑦ ᑕᕝᕙᓂ ᐃᖅᑲᓇᐃᔮᕐᒥ”.**

**9. ᐃᓱᐊᓃᑦᑐᖅ A – ᐃᖅᑲᓇᐃᔮᑦ ᐊᑦᑐᐊᔪᓪᓗ ᑐᓴᕋᑦᓴᐃᑦ**

|  |  |  |  |
| --- | --- | --- | --- |
| ᓄᓇᓖᑦ | ᐃᖅᑲᓇᐃᔮᖅ | ᐊᖓᔪᖅᑳᖅ | ᓇᓗᓇᐃᒃᑯᑕᖅ |
| **ᐊᕐᕕᐊᑦ** | **10-13293** | **10-12686** | **10540-01-3-300-1000000-01** |
| **ᖃᒪᓂᑦᑐᐊᖅ** | **10-12193** | **10-12686** | **10540-01-3-305-1000000-01** |
| **ᐃᖃᓗᒃᑑᑦᓯᐊᖅ** | **10-12355** | **10-12684** | **10540-01-4-410-1000000-01** |
| **ᐃᒡᓗᓕᒃ** | **10-12354** | **10-12685** | **10540-01-2-230-1000000-01** |
| **ᐸᓐᓂᖅᑑᖅ** | **10-13295** | **10-12686** | **10540-01-2-250-1000000-01** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |